# CONVOCATÒRIA ÚNICA ERASMUS+ ESTUDIS I UAB EXCHANGE PROGRAMME MÀSTER, SEGON SEMESTRES CURS 2020/2021

# ANNEX 1

# CRITERIS DE SELECCIÓ

# Acreditació de nivell d’idioma

ANNEX 1. VALORACIÓ DEL CONEIXEMENT D’IDIOMA EN EL PROCÉS D’ADJUDICACIÓ DE

**PLACES DELS PROGRAMES D’INTERCANVI**

**REQUISITS GENERALS PER A ERASMUS I UAB EXCHANGE PROGRAMME:**

El propòsit d’aquesta mesura és estimular i reconèixer el coneixement d’idiomes estrangers per part de l’alumnat de la UAB, com a actiu estratègic per a la internacionalització de la UAB, d’acord amb el valors recollits en el seu Pla de Llengües (2011-2015), i establir els criteris de valoració d’aquest coneixement per a la participació en programes d’intercanvi amb universitats estrangeres.

Les persones candidates a participar en aquests programes d’intercanvi hauran de certificar el nivell de coneixement d’idiomes estrangers, com elements de mèrit per participar en les convocatòries corresponents. A aquest efecte, els i les estudiants podran aportar tots els certificats d’idiomes que considerin rellevants a efectes de l’adjudicació de les destinacions sol·licitades.

Partint de la consideració de l’anglès com a llengua franca de la comunitat acadèmica internacional, tal com queda recollit en el *Pla de Llengües de la UAB (2011-2015)*, la certificació de nivell de coneixement d’anglès serà valorada en totes les sol·licituds.

El procés d’adjudicació de les places haurà de començar per un procés d’ordenació de l’alumnat segons els mèrits aportats (incloent-hi el coneixement d’idioma estranger) i, en una segona fase del procés d’adjudicació, verificar el compliment dels requisits específics de cada destinació, si és el cas.

El nivell mínim que donarà puntuació addicional a l’estudiant serà l’equivalent a un nivell B1 del Marc Europeu Comú de Referència (MECR) per a les Llengües.

D’acord amb el quadre publicat a l’annex X del Text Refós de la Normativa acadèmica de la Universitat Autònoma de Barcelona aplicable als estudis universitaris regulats de conformitat amb el Reial Decret 1393/2007, de 29 d’octubre, modificat pel Reial Decret 861/2010, de 2 de juliol, aprovat per acord del Consell de Govern de 2 de març de 2011, i les seves posteriors modificacions. L’estudiant haurà d’acreditar-ho lliurant a la Gestió Acadèmica del seu centre una còpia del certificat corresponent. El certificat podrà ser emès per qualsevol de les institucions del punt 1 de l’Annex X de l’esmentada normativa.

En el cas de certificats expedits per altres institucions, aquests hauran de ser validats pel Servei de Llengües de la UAB.

La valoració del coneixement d’idioma tindrà una puntuació addicional màxima de 2 punts. La valoració dels certificats presentats es farà en base als criteris fixats a la graella següent:

|  |  |  |  |
| --- | --- | --- | --- |
| **B1** | **B2** | **C1** | **C2** |
| 0,5 punts | 1 punt | 1,5 punts | 2 punts |

Si l’estudiant presenta certificats que acreditin el nivell de coneixement de més d’un idioma i que estiguin relacionats amb les destinacions triades, les puntuacions s’acumularan, fins arribar al màxim de 2 punts (per exemple, si un estudiant que sol·licita com a destinació una universitat de parla alemanya presenta un certificat de B2 d’anglès i un de B1 d’alemany, li correspondria una puntuació de 1,5 punts).

Aquelles estudiants que hagin cursat el batxillerat en una altra llengua i que disposin del corresponent títol oficial de secundària, se’ls valorarà amb 2 punts el coneixement de l’idioma que correspongui.

Un cop atorgada la plaça a un/a estudiant, si la universitat de destinació demana uns coneixements concrets d’idioma, com per exemple, una puntuació determinada de TOEFL o d’IELTS, l’estudiant haurà de presentar, juntament amb la sol·licitud d’admissió a la universitat, el certificat que s’ajusti a allò que demana la universitat. Aquells estudiants que no estiguin en disposició de presentar la certificació requerida per l’altra universitat quedaran automàticament descartats i perdran aquella plaça/destinació.

ANNEX 2: PROGRAMA STICK

La Llei de l’Esport, (10/1990 de 15 d’octubre, defineix al seu Article 6 la categoria d’esport d’alt nivell establint l’obligació de les Administracions Públiques d’adoptar “las medidas necesarias para facilitar la preparación técnica, la incorporación al sistema educativo, y la plena integración social y profesional de los deportistas de alto nivel, durante su carrera deportiva y al finalizar la misma”.

La pròpia Llei contreta ja alguna d’aquestes mesures, fixant la reserva de “un cupo adicional de plazas en los Institutos Nacionales de Educación Física y, en su caso en los Centros universitarios, para quienes reúnan los requisitos académicos necesarios” i requerint “la articulación de fórmulas para compatibilizar los estudios o la actividad laboral del deportista en su preparación o actividad Deportiva”, com van fer posteriorment els decrets RD1856/1995 i RD1467/1997.

Aquest principi ha estat recollit a la Llei Orgànica d’Universitats LO 4/2007, de 12 d’abril, que al seu Article 90, on obliga a les universitats a establir ““las medidas oportunas para favorecer la práctica deportiva de los miembros de la comunidad universitaria y en su caso, proporcionarán instrumentos para la compatibilidad efectiva de esa práctica con la formación académica de los estudiantes”.

Aquest principi ha estat àmpliament desenvolupat reglamentàriament el Reial Decret 1791/2010, de 30 de desembre, que aprova l’Estatut de l’Estudiant Universitari, i encomana a les universitats a “la promoción de la compatibilidad de la actividad académica y la actividad deportiva de los estudiantes, y muy en concreto con aquellos que cuenten con el reconocimiento de la condición de deportistas de alto nivel por parte del Consejo Superior de Deportes”.

En el context de Catalunya, la Llei de l’Esport també estableix en el camp de l’esport d’elit i d’alt nivell, l’obligació de l’Administració a “gestionar la formació integral i la millora esportiva continuada dels esportistes seleccionats”.

A nivell europeu, aquests principis queden recollits a les EU Guidelines on Dual Careers of Athletes Recommended Policy Actions in Support of Dual Careers in High- Performance Sport, aprovades pel EU Expert Group "Education & Training in Sport", el setembre de 2012, on es recomana la implementació de polítiques que facilitin la carrera dual dels i les esportistes. Concretament, la Guideline 14 recomana que “Educational and sports authorities should encourage stakeholders in sport and institutes of higher education to develop and implement dual career pathways, including the content of the currículum and the use of facilities and supporting services”.

La UAB, en aplicació del marc legal indicat ha impulsat el projecte europeu Sport and Academic Talent Integration through Exchange Programmes in Hockey – STICK, en el marc del programa Erasmus+/Sport/Collaborative Partnerships. L’objectiu del projecte és facilitar que els i les esportistes reconeguts com d’alt nivell i d’alt rendiment que participen en el programa de Carreres Duals (a la UAB, a través del programa Tutoresport), puguin prendre part en el Programa Erasmus+, minimitzant els obstacles amb els quals es troben i facilitar la compaginació de la mobilitat d’estudis amb l’esportiva d’alt nivell.

En l’actualitat s’està duent a terme el Programa Pilot entre estudiants de les universitats que conformen el consorci, i amb un únic esport, l’hoquei herba, per tal de provar l’esquema de mobilitat acadèmic-esportiu dissenyat pel projecte, en el marc de la KA103 del programa Erasmus+.

Un cop finalitzat el projecte està previst que s’obri a totes les universitats europees i federacions i clubs esportius que s’hi vulguin acollir a partir de la convocatòria 2021 – 2022.

**Procediment intercanvi Erasmus+ projecte STICK**

Aquest és el procediment per a implementar el projecte STICK en el procediment regular d’intercanvi Erasmus+ de sortida (OUT). Desglossarem el procés en tres fases (abans de l’intercanvi, durant l’intercanvi i després de l’intercanvi) per a localitzar i distingir els períodes on la ingerència del projecte STICK tindrà repercussió pràctica.

# Abans de l’intercanvi:

1. Es poden donar dues situacions: utilitzar una plaça del conveni d’intercanvi signat entre les dues universitats o signar un **Conveni Interinstitucional**, entre la universitat d’origen, la universitat de destí, el club d’origen i el club de destí en el marc del projecte STICK.
2. En el moment de fer la difusió de la convocatòria d’Erasmus Estudis OUT es farà difusió de la informació sobre el projecte STICK a les persones que s’hi poden emparar, tant per la banda acadèmica com per la banda dels clubs (a les seves o seus jugadors universitaris).
3. En el moment en el que els/les estudiants han de presentar la sol·licitud, expressant la seva voluntat de participar en un intercanvi Erasmus+, hauran de donar constància en el formulari de la seva voluntat de participar en el marc del projecte STICK.
4. Durant el període establert per a presentar els certificats d’idiomes necessaris per a realitzar l’intercanvi l’/la estudiant haurà de presentar també el **Certificat d’Esportista d’Alta Dedicació**, que emetrà el Servei d’Activitat Física (SAF).
5. En el moment en el que el centre comprova que les sol·licituds compleixin els requisits de la convocatòria el club d’origen també haurà d’expressar la seva conformitat amb el possible intercanvi de la seva jugadora o jugador, mitjançant un comunicat en format carta. La condició d’Esportista d’Alta Dedicació sumarà 2 punts en el barem de puntuació addicional per a les possibles destinacions de projecte STICK.
6. L’assignació de places no és especifica per als/les estudiants dins del marc del programa STICK, per tant seguirà el procediment regular. És a dir, no hi haurà un percentatge de places reservades per a ells/es.
7. El llistat dels i les nominades que la UAB envia a les diferents universitats de destí també s’haurà d’enviar als clubs de destí, en els casos pertinents.
8. La universitat i el club de destí han de comunicar a la UAB l’acceptació, o no, de la nominació.
9. En la elaboració del **Conveni de Subvenció**, on s’estableixen les condicions/comprimís que l’/la estudiant ha d’acomplir amb la universitat de destí per a no haver de retornar la beca, també s’incorporaran les condicions/compromís amb el club de destí.
10. L’**Acord d’Estudis** inclourà les condicions dels clubs i s’enviarà tant a la universitat com al club de destí. Aquest document ha d’estar signat per les 5 parts implicades (estudiant, coordinador/a d’intercanvis de la universitat d’origen, club d’origen, coordinador/a d’intercanvis de la universitat de destí i club de destí).

# Durant l’intercanvi:

1. El **Certificat d’Arribada** ha d’estar omplert i signat per la universitat i el club de destí.
2. En cas que l’estudiant modifiqui les assignatures a cursar durant l’estada un cop arribi a la universitat de destí, caldrà comunicar-ho a la Gestió Acadèmica del seu centre i al seu club, dintre del termini corresponent, per tal de formalitzar la signatura de l’Acord d’Estudis definitiu.
3. El **Certificat d’Estada** ha d’estar omplert i signat per la universitat i el club de destí. Les dates d’inici i final d’estada han de coincidir amb les dates informades al Conveni de Subvenció. Si no fos el cas, caldrà omplir, signar i entregar el document original d’Addenda al Conveni de Subvenció.